ڕاندی ئۆرتن
ڕاندڵ کەیس "ڕاندی ئۆڕتن" (بە ئینگلیزی: Randy Orton؛ لەدایکبووی ١ی نیسانی ١٩٨٠). کەسایەتی زۆرانباز، ئەکتەرێکی ئەمریکی پیشەگەرە لە WWE یاری دەکرد. ڕاندی ئۆرتن سێیەم نەوەی زۆرانبازی خێزانەکەیەتی لەدوای بۆب ئۆڕتنی باپیرە و بۆب ئۆرتن جۆنیۆری باوکی، کە ھەر سێکیان زۆرانبازی پیشەگەر بووبوون.

ژیانی تایبەتی 
ئۆرتن لەگەڵ سەمانتا لە ٢١ی ئەیلوولی ٢٠٠٧ ھاوسەرگیری کردووە. لە ١٢ی حوزەیرانی ٢٠٠٨ کچێکی بوو ناوی ئالانە ماری. دواتر لەیەک جیابوونەوە لە کۆتایییەکانی ساڵی ٢٠١٢ وە لە حوزەیرانی ٢٠١٣ تەڵاقی دا. ئۆرتن لە ١٤ی تشرینی دووەم ٢٠١٥ ھاوسەرگیری لەگەڵ کێمبێرلی کاسلەر کرد، کە ناوبراو پێشتر ئەندامی یانەی ھەوادارانی ئۆرتن بوو.

پیشەی ئەکتەری 
سەرەتا وادانرابوو لە ساڵی ٢٠٠٩ ئۆرتن لە فیلمی مارینە ٢ (The marine 2) بەشداریبکات بەڵام دواتر تێد بیاس جێگەی گرتەوە، ئەمەش دوای ئەوەی ئۆرتن تووشی پێکان ھات. ڕاندی ڕۆڵی پاڵپشتی ھەبوو بە کارەکتەری باوکێک لە درامای کۆمیدیی من وام (That's What I Am) لە ساڵی ٢٠١١. دواتر لە ساڵی ٢٠١٣، دووبارە بەشداربوویەوە لە فیلمی (مارینە ٣). لەپاشان لە ساڵی ٢٠١٣، لە فیلمی (12 Rounds 2: Reloaded) دەرکەوت. ھەروەھا لە ساڵی ٢٠١٥، لە فیلمی (The Condemned 2) دەرکەوت.

سەرچاوەکان

بەستەرە دەرەکییەکان 

 

لەدایکبووانی ١٩٨٠
زیندووان
زۆرانبازە پیشەگەرە ئەمریکییەکان
ئەکتەرەکانی پیاوی ئەمریکیی سەدەی ٢١ەم
ئەکتەرەکانی فیلمی پیاوی ئەمریکی
ئەکتەرە کوڕەکانی تێنێسی
ئەکتەرەکانی فیلمە پیاوە ئەمریکییەکان